
转讜住驻讜转




	讬诐 讟诇驻讞讗. 讛讬讬谞讜 注讚砖讬诐 讚住讜祝 诪住讻转 注''讝 (讚祝 注讛.) 讚讗诪专 讘注讜 诪讬谞讬讛 诪专讘 讛讜谞讗 讛谞讬 (讙讜讚讙讗) 讚讗专诪讗讬 诪讗讬 讗''诇 转谞讬转讜讛 诪讬 砖讛讬讜 讙讬转讬讜 讜讘讬转 讘讚讬讜 讟诪讗讬诐 讛讚驻讬谉 讜讛诇讜诇讘讬谉 讜讛注讚砖讬诐 诪讚讬讞谉 讜驻讬专砖 谞诪讬 讛拽讜谞讟专住 讛转诐 讚注讚砖讛 讛讬讬谞讜 讙转 注爪诪讛 讜拽砖讛 讚讛转诐 转谞谉 讚讙转 爪专讬讻讛 谞讬讙讜讘 讜讗讜诪专 讘拽讜谞讟专住 讚讗讘专讬讬转讗 住诪讻讬谞谉 讚诇讗 谞讛讬讙讬谉 诇诪注讘讚 谞讬讙讜讘 讘讙转 (讜专砖''讬) 诪讙讬讛 讛转诐 讘讘专讬讬转讗 诪谞讙讘谉 注''驻 讛转讜住驻转' 讜诪爪专讬讱 谞讬讙讜讘 诇讙转 (讜专''转) 讗讜诪专 讚讗驻讬诇讜 讗讬 讙专住讬谞谉 诪讚讬讞谉 诇讗 驻诇讬讙 讗诪转谞讬转讬谉 讚注讚砖讬诐 诇讗讜 讛讬讬谞讜 讙转 讗诇讗 讻诪讜 砖驻讬' 讘注专讜讱 讘注专讱 讟诇驻讞 诪讘讬讗讬谉 讟讬讟 讜诪注专讘讬谉 讘讜 转讘谉 讜谞注讜专转 砖诇 驻砖转谉 讜注讜砖讬诐 讻诪讬谉 专讬讞讬诐 讙讚讜诇讬诐 讜谞讜转谞讬谉 注诇 讛讝讬转讬诐 砖讬爪讗 砖讜诪谞谉 讜讛讛讜讗 住讙讬 诇讬讛 讘讛讚讞讛 讜讗''转 诇专''转 讗诪讗讬 诇讗 讞砖讬讘 讘诪转谞讬转讬谉 讘讚 注爪诪讜 讚诪讻专 讜讬''诇 讚驻砖讬讟讗 讛讜讗 砖讛讜讗 注讬拽专讜 砖诇 诪讻专 讜诇讗 谞拽专讗 讘讬转 讛讘讚 讗诇讗 注诇 砖诐 讘讚 讜讬拽讘讬诐 谞诪讬 讚拽转谞讬 讘讙诪' 讗讬谞讜 讘讚 注爪诪讜 讗诇讗 讻诪讜 砖驻讬专砖 讘注专讜讱 讬拽讘讬诐 住诇讬诐 砖诪讘讬讗讬诐 讘讜 讝讬转讬诐 讜讛转诐 谞诪讬 讙讘讬 诪讬 砖讛讬讜 讙讬转讬讜 讜讘讬转 讘讚讬讜 讟诪讗讬诐 讛讗 讚诇讗 讞砖讬讘 讙转 注爪诪讜 诪驻谞讬 砖讗讬谉 专讙讬诇讜转 砖讬讟诪讗 诇驻讬 砖砖讜诪专讬诐 讗讜转讜 诪诇讬讟诪讗 诪驻谞讬 讞砖讬讘讜转讜 砖诇讗 讬诪爪讗讜 讗讞专 诪讝讜诪谉 讗诐 讬讟诪讗 讝讛 讜讙诐 讗讬谉 讻诇 讛讬讚 诪诪砖诪砖讬谉 讘讜 砖讛讜讗 讻讘讚 讜讗讬 讗驻砖专 诇讟诇讟诇 讜注讜讚 砖讻讘专 驻讬' 讚讬谉 讙转 诇注谞讬谉 讬讬谉 谞住讱 讚讘注讬 谞讬讙讜讘 讜讛讜讗 讛讚讬谉 诇注谞讬谉 讟讛专讜转 讜讗''转 讘砖诇诪讗 诇驻''讛 讚讻诇 讛谞讛讜 讚诪讻专 讛谉 诪讞讜讘专讬谉 讗诇讗 诇专''转 砖诪驻专砖 讟诇驻讞讗 注讬讙讜诇 砖诇 讟讬讟 砖讗讬谞讜 诪讞讜讘专 讜讬拽讘讬诐 住诇讬诐 讗诪讗讬 诪讻专 讻讬讜谉 砖讗讬谞谉 诪讞讜讘专讬谉 讜讬''诇 诪驻谞讬 砖讗讬谞谉 讞砖讜讘讬谉 讻''讻 讜讘讟诇讬诐 讗讙讘 讘讚 讙讜驻讬讛 讗''谞 诇驻讬 砖讗讬谉 注讜讘讚讬谉 讗诇讗 诇讻讱: 诇讗 诪讻专 讗转 讛谞住专讬诐. 谞专讗讛 诇专''讬 讚讛讬讬谞讜 谞住专讬诐 砖诪讻住讬谉 讘讛谉 讗转 讛讞诪讬谉 讻讚讗砖讻讞谉 讘驻专拽 讻讬专讛 (砖讘转 讚祝 诪.) 讗诇讗 讗''讻 讛讬讜 讞诪讬谉 砖诇讜 诪讞讜驻讬诐 讘谞住专讬诐:




专讘讬谞讜 讙专砖讜诐

拽诪"诇. 讚讗驻讬' 讛讻讬 拽谞讛 讚住讚谞讗 讚讗专注讗 讻诇讜诪专 讻诇 讛拽专拽注 讞讚 讛讜讗:



驻讬住拽讗 讬诐 讟诇驻讞讗. 诇讜注讝讬谉 诪讬讬"砖 砖讗讜爪专讬谉 讘讛讜:



诪诪诇. 诪驻专讻转讗. 讝讛 讻诪讜 拽讜专谞住 砖诪驻专讻讬谉 讘讜 讗)谞专讗讛 讚爪"诇 讛讝讬转讬诐.讛注谞讘讬诐 砖讛谉 注讬拽专 转砖诪讬砖讬 讛讘讚:



讻诇讜谞住讗讜转. 讗诇讜 注爪讬诐 砖注讜诪讚讬诐 诪讬讻谉 讜诪讬讻谉 诇拽讬专讛 讜谞拽讜讘讬谉 讜诪砖讬诪讬谉 讘专讬讞 诪讝讛 诇讝讛 讜诪注诪讬讚讬' 讛拽讜专讛 注诇 讛讘专讬讞. 注讻讬专讬谉 讻讘砖讬 讗讜转谉 拽爪注讬谉 砖诪砖讬诪讬谉 注诇 讛拽专砖讬诐 (讚讬谉): 拽讜专讛 拽讜专讛 诪诪砖:



讛谞住专讬诐. 讛诐 讛拽专砖讬诐 砖诪砖讻讬讘讬谉 注诇 讙讘讬 讛转诪讚 讜讬砖 讗讜诪专讬' 讗诇讜 讗讜转诐 砖诪拽讬驻讬谉 讗讜转谉 住讘讬讘 诇转诪讚 讜拽讜砖专讬谉 砖诇讗 讬转驻讝专讜 讛注谞讘讬诐 讗讬诇讱 讜讗讬诇讱:



讛讬拽讘讬诐. 讛诐 讛住诇讬诐 砖诪讘讬讗讬谉 讘讛诐 讛讝讬转讬诐 诪谉 讛砖讚讛 诇讘讬转 讛讘讚:



专讬讞讬诐 讛转讞转讜谞讬诐. 砖讛讬讜 讟讜讞谞讬诐 讘讛谉 讛讝讬转讬诐 讜讗讞专 讻讱 诪砖讬诪讬谉 讛讝讬转讬诐 讘讬拽讘 讻讚讬 诇讛讜爪讬讗 讛砖诪谉 讬驻讛 讜讻诇 讛谞讬 砖讬讬讻讬 诇讘讬转 讛讘讚 诇驻讬讻讱 谞诪讻专讬谉 讛诐:



讛注诇讬讜谞讛. 讚讛讬讬谞讜 讛专讻讘 讗讬谞讛 谞诪讻专转 讚诇讗 砖讬讬讻讗 讛讬讗 讘讛讚讬 讘讚 讘诇讘讚:



讛砖拽讬谉. 讗诇讜 讛砖拽讬谉 注爪诪谉 砖讛讬讜 诪讘讬讗讬谉 讛注谞讘讬诐 讗讜 讛讝讬转讬诐 讘讛诐 诇讗讜转讜 讻诇讬 砖讛讜讗 讞讜抓 诇讻专诐 砖讛讜讗 讛讜诇讱 讜讘讗 诪讻专诐 诇讘讚 讜诪讘讚 诇讻专诐 讜讛讜讗 注砖讜讬 诪谉 注讜专 诪专爪讜驻讬谉 砖诇讜注讝讬谉 诪讗诇"砖:



驻讬住' 讛谞住专讬诐. 讘讬转 讛诪专讞抓 砖诇讛谉 讛讬讛 注砖讜讬 诪讗讘谞讬 砖讬砖 讜讻砖讛讗砖 讘讜注专 诪转讞转讬讜 诪转讞诪诐 讛砖讬砖 诪讗讚 讜诪砖讬诪讬谉 谞住专讬诐 注诇 讙讘讬 讛专爪驻讛 砖诇 砖讬砖 讻讚讬 砖讬注诪讚讜 注诇讬讛谉 讛专讜讞爪讬谉:



住驻诇讬诐. 讙讘讬注讬谉 砖诪讝专讬拽讬谉 诪讛谉 讛诪讬诐 注诇讬讛谉:



讛讜讬诇讗讜转. 讗诇讜 讛讘讙讚讬诐 砖驻讜专砖讬谉 讻谞讙讚谉 诇驻转讞 讛诪专讞抓 讻注讬谉 讜讬诇讜谉. 讻诇 讛谞讬 诇讗 砖讬讬讻讬 诇诪专讞抓:



诪讙讜专讜转 讛诪讬诐. 诪拽讜讜讗讜转 讛诪讬诐 砖诪讻谞讬住讬谉 讗讜转谉 讚专讱 住讬诇讜谉 诇诪专讞抓:



诪讻专 讗转 讘讬转 讛谞住专讬诐. 砖诪爪谞讬注讬谉 砖诐 讛谞住专讬诐 讻谉 讛讻讬 谞诪讬 讘讬转 讛讬拽诪讬谉:



讬拽诪讬谉. 讗诇讜 讘讙讚讬诐 砖诪注讟驻讬谉 专讗砖讬讛诐 讘诪专讞抓 诪驻谞讬 讛讞讜诐 砖诇讗 讬讝讬拽 诇讛诐 讘专讗砖诐 讜讻诇 讛谞讬 讘谞讬谞讬诐 砖讬讬讻讬 诇诪专讞抓 讜诇讗 讛讜讬 诪讟诇讟诇讬谉 讚讛"谞 拽转谞讬 诪转谞讬' 诇拽诪谉:





讛诪讗讬专讬

讛诪砖谞讛 讛专讘讬注讬转 讜讛讻讜谞讛 讬讘讗专 讘讛 诪讻讬专转 讘讬转 讛讘讚 讜讗诪专 注诇 讝讛 讛诪讜讻专 讘讬转 讛讘讚 诪讻专 讗转 讛讬诐 讜讗转 讛诪诪诇 讜讗转 讛讘转讜诇讜转 讗讘诇 诇讗 诪讻专 讗转 讛注诪讜讚讬诐 讜讗转 讛讙诇讙诇 讜诇讗 讗转 讛拽讜专讛 讘讝诪谉 砖讗诪专 诇讜 讛讜讗 讜讻诇 诪讛 砖讘转讜讻讜 讛专讬 讻诇谉 诪讻讜专讬谉 专' 讗诇讬注讝专 讗讜诪专 讛诪讜讻专 讗转 讘讬转 讛讘讚 诪讻专 讗转 讛拽讜专讛 讗诪专 讛专"诐 讬诐 讛讗讘谉 砖讟讜讞谞讬谉 讘讜 讗转 讛讝讬转讬诐 讜诪诪诇 讛讗讘谉 砖讟讜讞谞讬谉 讗转 讛讝讬转讬诐 诇诪注诇讛 讘转讜诇讜转 讻诇讜谞住讜转 砖诇 讗专讝 砖诪注诪讬讚讬谉 讘讛诐 讗转 拽讜专转 讛讘讚 讛注诪讜讚讬诐 讛诐 讛谞住专讬诐 讛讻讘讚讬诐 砖诪讻讘讬讚讬谉 讗讜转谉 讗转 讛讗诪转讞讜转 砖砖诪讬谉 讘讛诐 讗转 讛讝讬转讬诐 讛讻转讜转讬谉 讜注诇讬讛诐 谞转诇讬转 讛讗讘谉 讜讻讜讘砖谉 讜讙诇讙诇 砖诪讙诇讙诇 讛讗讘谉 讜诪讙讘讬讛讛 讗讜转讛 讜诪讻讘讬讚 注诇 讛讝讬转讬诐 讜讛砖诪谉 讬讜爪讗:



讗诪专 讛诪讗讬专讬 讛诪讜讻专 讘讬转 讛讘讚 讘住转诐 诪讻专 讗转 讛讬诐 讜驻讬专砖讜 讘讙诪' 讗讘谉 讙讚讜诇讛 讜注讙讜诇讛 讘谞讜讬讛 注诇 讙讘讬 讗爪讟讘讗 讜爪讜讘专讬谉 讘讛 诪讝讬转讬 讛诪注讟谉 讜讻讜转砖讬谉 讗讜转讛 诇转讜讻讛 讜讗转 讛诪诪诇 讜讛讜讗 讛注诇讬 砖讻讜转砖讬谉 讘讜 讝讬转讬诐 讗诇讜 拽讜讚诐 砖讬注爪专讜诐 讘拽讜专讛 讜讗转 讛讘转讜诇讜转 讜讛诐 讻诇讜谞住讜转 砖诇 讗专讝 注讜诪讚讬谉 讝拽讜驻讬诐 讝讛 诪讻讗谉 讜讝讛 诪讻讗谉 诇爪专讱 诇讜诇讬谉 诇砖谞讬 专讗砖讬 讛拽讜专讛 诇讛注诪讬讚讛 讙讘讜讛讛 砖诇讗 转驻讜诇 注诇 讛讝讬转讬诐 讘注转 砖讗讚诐 讚砖 讗转 讛讝讬转讬诐 注讚 砖讬讙诇讙诇讜讛 讚专讱 讘诐 讜讛诐 转拽讜注讬诐 诪爪讚 专讗砖讬讛诐 讛转讞转讜谞讬诐 讘讙讜驻讜 砖诇 讘讚 讜诪驻谞讬 讝讛 谞诪讻专讬诐 注诪讜 讗讘诇 诇讗 诪讻专 讗转 讛注诪讜讚讬诐 讜讛诐 诇讜讞讜转 讜谞住专讬诐 专讞讘讜转 讜诪注诪讬讚讬谉 讗讜转诐 注诇 讛讝讬转讬诐 讜讛拽讜专讛 讟讜注谞转 注诇 讗讜转谉 讛诇讜讞讜转 讜诇讗 讗转 讛讙诇讙诇 讜讛讜讗 讛注抓 讛谞拽讜讘 讛住讜讘讘 讗转 讛诇讜诇 讜讘讛讬拽驻讜 诪讜专讬讚讬谉 讗转 讛拽讜专讛 讗讜 诪注诇讬谉 讜诇讗 讗转 讛拽讜专讛 讜讘讝诪谉 砖讗诪专 诇讜 讛讜讗 讜讻诇 诪讛 砖讘转讜讻讜 讻诇诐 诪讻讜专讬诐 讜讙讚讜诇讬 讛诪讞讘专讬诐 驻住拽讜 砖讗祝 讘讝讜 诇讗 诪讻专 讗转 讛讙诇讙诇 讜讗转 讛拽讜专讛 讻讘专讬转讗 讛讗诪讜专讛 讘讙诪' 讜讛讜讗 转诪讛 讜专' 讗诇讬注讝专 讗讜诪专 诪讻专 讗转 讛拽讜专讛 讜讛诇讻讛 讻转"拽 讜讘讙诪' 讛讜住讬驻讜 注诇 讚讘专讬诐 讗诇讜 砖诪讻专 讗转 讛谞住专讬诐 讜讛诐 诇讜讞讜转 注砖讜讬讜转 讻诪讬谉 住诇讜谉 诪讜谞讞讜转 讘驻讬 讘讬转 讛讘讚 讜讛砖诪谉 讝讘 讚专讱 讘讜 诇讬拽讘 讜讻谉 诪讻专 讗转 讛讬拽讘讬诐 讜讛讜讗 讛讻诇讬 砖讛砖诪谉 讬讜专讚 诇转讜讻讜 讜讘诪拽讜诐 砖讻讜讘砖讬谉 讗讜转诐 讘讬谉 砖转讬 专讬讞讬诐 诪讻专 讗转 讛转讞转讜谞讛 砖讛诐 谞讻转砖讜转 诇转讜讻讜 讜诇讗 诪讻专 讗转 讛注诇讬讜谞讛 讛讻讜转砖转 讜讗诐 讗诪专 讻诇 诪讛 砖讘转讜讻讜 讛讻诇 诪讻讜专 讗讘诇 诇讗 诪讻专 讗转 讛砖拽讬诐 讗讜 讛诪专爪讜驻讬诐 讜讛讜讗 诪讬谉 砖拽讬诐 讙诐 讻谉 讜讻讜谞住讬谉 讘讛诐 讗转 讛讝讬转讬诐 砖诇讗 讘讘讬转 讛讘讚:



讝讛讜 讘讬讗讜专 讛诪砖谞讛 讜驻住拽 砖诇讛 讜讘讗讛 讗讞专讬讛 讛诪砖谞讛 讛讞诪讬砖讬转 诇讘讗专 注谞讬谉 讛讞诇拽 讛讞诪讬砖讬 讘诪讻讬专转 讘讬转 讛诪专讞抓 讜讗诪专 注诇 讝讛 讛诪讜讻专 讗转 讛诪专讞抓 诇讗 诪讻专 讗转 讛谞住专讬诐 讜诇讗 讗转 讛住驻住诇讬诐 讜诇讗 讗转 讛讜讬诇讗讜转 讜讘讝诪谉 砖讗诪专 诇讜 讛讜讗 讜讻诇 诪讛 砖讘转讜讻讜 讛专讬 讻诇谉 诪讻讜专讬谉 讘讬谉 讻讱 讜讘讬谉 讻讱 诇讗 诪讻专 讗转 讛诪讙讜专讜转 砖诇 诪讬诐 讜诇讗 讗转 讛讗讜爪专讜转 砖诇 注爪讬诐 讗诪专 讛专"诐 谞住专讬诐 诇讜讞讜转 砖砖诪讬谉 注诇讬讛诐 讛讘讙讚讬诐 讜住驻住诇讬诐 讻住讗讜转 讜讬诇讗讜转 讻注讬谉 讬专讬注讜转 砖讞讜讙专讬谉 讻注讬谉 住讬谞专 诇讻住讜转 讗转 讛注专讜讛 讘讛诐 讘诪专讞抓:



讗诪专 讛诪讗讬专讬 讛诪讜讻专 讗转 讛诪专讞抓 诇讗 诪讻专 讗转 讛谞住专讬诐 讜讛诐 讛谞转讜谞讬诐 注诇 讙讘讬 拽专拽注 讛诪专讞抓 砖诇讗 讬讻讜讜 专讙诇讬讛诐 诪讞讜诐 讛拽专拽注 讗讜 砖诇讗 讬讟谞驻讜 专讙诇讬讛诐 讜诇讗 讗转 讛住驻住诇讬诐 讛注砖讜讬讬诐 诇讬砖讘 注诇讬讛谉 讘讞爪专 讜讬砖 讙讜专住讬谉 讛住驻诇讬诐 砖谞讜转谞讬谉 讘讛诐 诪讬诐 诇专讞讜抓 讜诇讗 讗转 讛讜讬诇讗讜转 砖诪住转驻讙讬谉 讘讛诐 讘砖注讛 砖讬讜爪讗讬谉 诪谉 讛诪专讞抓 讜讗诐 讗诪专 讛讜讗 讜讻诇 诪讛 砖讘转讜讻讜 讻讜诇谉 诪讻讜专讬谉 讜讗注驻"讻 诇讗 诪讻专 讗转 讛诪讙讜专讜转 砖诇 诪讬诐 讜讛诐 砖诪讻谞住讬谉 诇转讜讻谉 诪讬诐 砖砖讜讗讘讬谉 诪砖诐 诇讬转谉 讘讬讜专讜转 讘讬谉 讘讬诪讜转 讛讞诪讛 讘讬谉 讘讬诪讜转 讛讙砖诪讬诐 讜诇讗 讗转 讛讗讜爪专讜转 砖诪讻谞住讬谉 讛注爪讬诐 诇砖诐:



讝讛讜 讘讬讗讜专 讛诪砖谞讛 讜讻诇讛 讛诇讻讛 讛讬讗 讜诪讛 砖谞讻谞住 转讞转 砖转讬 诪砖谞讬讜转 讗诇讜 讘讙诪专讗 讗诇讜 讛谉:



讛讬拽诪讬诐 讜讛诐 讛讻诇讬诐 砖砖讜讗讘讬谉 讘讛诐 诪转讜讱 讛诪讙讜专讜转 讛讜讗讬诇 讜诪讬讟诇讟诇讬谉 讛诐 讛专讬 讛诐 讻讗诇讜 砖讛讝讻专谞讜 砖诇讗 谞诪讻专讜 讘讻诇诇 讛诪专讞抓 讗讗"讻 讗诪专 诇讜 讛讜讗 讜讻诇 诪讛 砖讘转讜讻讜 讜诪"诪 讗注"驻 砖讗诪专讜 砖讛谞住专讬诐 讜讛住驻住诇讬诐 讗讜 讛住驻诇讬诐 讜讛讜讬诇讗讜转 讜讛讬拽诪讬诐 诇讗 谞诪讻专讜 讗讗"讻 讗诪专 讛讜讗 讜讻诇 诪讛 砖讘转讜讻讜 诪"诪 诪拽讜诪讜转 砖讻诇 讗诇讜 诪讜谞讞讬诐 讘讛诐 讛专讬 讛诐 讘讻诇诇讜 讜谞诪讻专讜 讘讻诇诇 讛诪专讞抓 讜讛讜讗 砖讗诪专讜 砖讛诪讜讻专 讗转 讛诪专讞抓 诪讻专 讗转 讘讬转 讛谞住专讬诐 讜讘讬转 讛讬拽诪讬诐 讜讘讬转 讛住驻住诇讬诐 讜讘讬转 讛讜讬诇讗讜转 讗讘诇 诇讗 讛诐 注爪诪诐 注诇 讛讚专讱 砖讘讬讗专谞讜 讜讗诐 讗诪专 诇讜 诪讛 砖讘转讜讻讜 讻诇谉 诪讻讜专讬诐 讞讜抓 诪谉 讛诪讙讜专讜转 讜讛讗讜爪专讜转 砖谞讝讻专讜 讘诪砖谞讛 讜讗诐 讗诪专 诇讜 诪专讞抓 讜讻诇 转砖诪讬砖讬讜 讛专讬 讻诇谉 诪讻讜专讬谉 讜讬砖 讘讝讜 谞住讞讗 讗讞专转 讜讝讛 注讬拽专:





专"讬 诪讬讙讗砖

讬诐 讟诇驻讞讗. 讛讬讗 砖拽讜专讬谉 诇讛 讗诇注专住"讗 讜讛讬讗 讻诪讜 讗讘谉 砖诇 专讬讞讬讬诐 讘谞讜讬讬讛 注"讙 讗讬爪讟讘讛 砖注诇讬讛 讟讜讞谞讬谉 讗转 讛讝讬转讬诐. 诪驻专讻转讗. 讛讬讗 专讬讞讬讬诐 讛注诇讬讜谞讛 砖讛讜诇讻转 注诇 讛讝讬转讬诐 讜讟讜讞谞转 讗讜转谉. 讻诇讜谞住讜转 砖诇 讗专讝 砖诪谞讬讞讬谉 转讞转 讛拽讜专讛 讜诪注诪讬讚讬谉 讗讜转讛 注诇讬讛 讘砖注讛 砖诪讙讘讬讛讬谉 讗讜转谉 诪注诇 讛拽讜驻讜转 砖诇 讝讬转讬诐. 注讻讬专讬诐 讻讘砖讬 讛诐 讻诪讜 诇讜讞讬谉. 讞讜诪专转讗 讛讬讗 砖拽讜专讬谉 讗诇"谞讙讜诇:



转谞讜 专讘谞谉 讛诪讜讻专 讘讬转 讛讘讚 诪讻专 讘讬转 讛住讬专讬诐. 讛讜讗 讛讘讜专 砖讬讜专讚 讗诇讬讜 讛砖诪谉 讘砖注讛 砖谞讻讘砖讬谉 讛讝讬转讬诐 转讞转 讛拽讜专讛 讘讬转 讛讬拽讘讬诐 讘讜专 砖讬讜专讚 诇转讜讻讜 讛讬讬谉 讘砖注讛 砖谞讚专讱. 专讬讞讬讬诐 讛注诇讬讜谞讛 诇讗 谞转讘专专 诇谞讜 讗讬讝讛 讛讜讗:





讬讚 专诪"讛

谞. 讜诪住拽谞讗 讚讗诪专 专讘讗 讗诪专 专讘 谞讞诪谉 诪讻专 诇讜 讞讜诇住讬转 讜诪爪讜诇讛 讛讞讝讬拽 讘讞讜诇住讬转 拽谞讛 诪爪讜诇讛 讘诪爪讜诇讛 拽谞讛 讞讜诇住讬转. 诪讗讬 讞讜诇住讬转 讜诪讗讬 诪爪讜诇讛. 诪拽讜诐 砖诪讜爪讬讗讬谉 诪诪谞讜 讞讜诇 讜谞拽专讗 讞讜诇住讬转, 讜讗讞专讬讜 注讜诪拽 砖诇 诪讬诐 讜谞拽专讗 诪爪讜诇讛. 讜讗诪专讬谞谉 驻砖讬讟讗 讚讛讗 讗诪专 砖诪讜讗诇 诪讻专 诇讜 注砖专 砖讚讜转 讘注砖专 诪讚讬谞讜转 讻讬讜谉 砖讛讞讝讬拽 讘讗讞转 诪讛谉 拽谞讛 讻讜诇谉. 讜诪转诪讛讬谞谉 讛讻讬 讛砖转讗 讛转诐 住讚谞讗 讚讗专注讗 讞讚 讛讜讗. 讻诇讜诪专 注讬拽专 拽专拽注 注讜诇诐 砖讻诇 讛砖讚讜转 讗讚讜拽讬谉 讘讜 讗讞讚 讛讬讗, 讜讻讬讜谉 讚讻讜诇讛讜 砖讚讜转 讞讚讗 转砖诪讬砖转讗 谞讬谞讛讜 住讚谞讗 讚讗专注讗 诪砖讜讬 诇讛讜 诇讻讜诇讛讜 讻讞讚讗 砖讚讛, 讗讘诇 讛讻讗 讚讛讗 转砖诪讬砖转讗 诇讞讜讚 讜讛讗 转砖诪讬砖转讗 诇讞讜讚 讗讬诪讗 诇讗 拽谞讬 讞讚讗 讘讞讝拽讛 讚讗讬讚讱, 讚诇讗 讗诇讬诐 住讚谞讗 讚讗专注讗 诇砖讜讜讬谞讛讜 讻讞讚 讚讜讻转讗. 讜讗讬讻讗 诇驻专讜砖讬 谞诪讬 讛转诐 注讬拽专 转砖诪讬砖讗 讚讻讜诇讛讜 讗专注讗转讗 讞讚 讛讜讗, 讗讘诇 讛讻讗 讚讛讗 转砖诪讬砖转讗 诇讞讜讚 讜讛讗 转砖诪讬砖转讗 诇讞讜讚 讗讬诪讗 诇讗 拽谞讬. 拽诪"诇. 讚讗驻讬诇讜 讛讬讻讗 讚讛讗 转砖诪讬砖转讗 诇讞讜讚 讜讛讗 转砖诪讬砖转讗 诇讞讜讚 谞诪讬 拽谞讬 讞讚讗 讘讞讝拽讛 讚讗讬讚讱. 讜讛讜讗 砖讛讞讝讬拽 讘讛 诇拽谞讜转 讗讜转讛 讜讗转 讞讘专转讛. 讜讗讬谉 爪专讬讱 诇讜诪专 讙讘讬 砖谞讬 讘转讬诐 讚转专讜讬讛讜 讞讚讗 转砖诪讬砖转讗 谞讬谞讛讜. 讜讚讜拽讗 讛讬讻讗 讚讚注转 讗讞专转 诪拽谞讛 讗讜转谉. 讜讛讜讗 砖谞转谉 诇讜 讚诪讬 讻讜诇谉, 讻讚讗讜拽讬诪谞讗 诇讚砖诪讜讗诇 讘驻"拽 讚拽讚讜砖讬谉 (讻讝,讘). 讜讻"砖 讘诪转谞讛 讚诇讗 砖讬讬讻讬 讘讛 讚诪讬诐. 讗讘诇 讘诪讻专 讛讬讻讗 讚诇讗 谞转谉 诇讜 讚诪讬 讻讜诇谉 诇讗 拽谞讛 讗诇讗 讻谞讙讚 诪注讜转讬讜. 讜讛"讛 讘诪讞讝讬拽 讘谞讻住讬 讛讙专 讚讗讬谉 讚注转 讗讞专转 诪拽谞讛 讗讜转谉, 讗驻讬诇讜 砖谞讬 讘转讬诐 讝讛 诇驻谞讬诐 诪讝讛 讛讞讝讬拽 讘讗讞讚 诪讛谉 诇拽谞讜转 讗转 砖谞讬讛谉 讗讜转讜 拽谞讛 讞讘讬专讜 诇讗 拽谞讛, 讜讗驻讬诇讜 讘砖转讬 砖讚讜转 讜诪爪专 讗讞讚 讘讬谞讬讛谉 讻讚讗讬转讗 讘驻专拽 讞讝拽转 (诇注讬诇 讘讘讗 讘转专讗 谞讙,讘):



讜. 讛诪讜讻专 讗转 讘讬转 讛讘讚 诪讻专 讗转 讛讬诐 讜讗转 讛诪诪诇 讜讗转 讛讘转讜诇讜转 讗讘诇 诇讗 诪讻专 诇讗 讗转 讛注讘讬专讬谉 讜诇讗 讗转 讛讙诇讙诇 讜诇讗 讗转 讛拽讜专讛 讜讘讝诪谉 砖讗诪专 诇讜 讛讜讗 讜讻诇 诪讛 砖讘转讜讻讜 讛专讬 讻讜诇谉 诪讻讜专讬谉 专讘讬 讗诇讬注讝专 讗讜诪专 讛诪讜讻专 讗转 讘讬转 讛讘讚 诪讻专 讗转 讛拽讜专讛. 拽住讘专 诇讗 谞拽专讗 讘讬转 讛讘讚 讗诇讗 注诇 砖诐 讛拽讜专讛. 讜专讘谞谉 住讘专讬 讗讬谉 讛讻讬 谞诪讬 诪讬讛讜 讘讬转 讛讘讚 讝讘讬谉 诇讬讛 讘讚 注爪诪讜 诇讗 讝讘讬谉 诇讬讛. 讜拽讬讬诪讗 诇谉 讻专讘谞谉. 讞讚讗 讚讬讞讬讚 讜专讘讬诐 讛诇讻讛 讻专讘讬诐, 讜注讜讚 讚讛讗 讗住讬拽谞讗 诇讛讗 讚专讘讬 讗诇讬注讝专 讘驻讬专拽讗 讚诇拽诪谉 (讘讘讗 讘转专讗 注讞,讘) 讘砖讬讟讛, 讗诇诪讗 诇讬转 讛诇讻转讗 讻讜讜转讬讛. (讜讗讛讬讬诐) [讜讛讬诐] 讜诪诪诇 讜讻讜诇讛讜 讛谞讛讜 讘讙诪专讗 诪驻专砖 诇讛讜 讻讚讘注讬谞谉 诇驻专讜砖讬 诇拽诪谉.



讜讻讬 转讬诪讗 诪讻讚讬 讻讜诇讛讜 诪转砖诪讬砖讬 讘讬转 讛讘讚 谞讬谞讛讜 讜诇讗 住诇拽讗 转砖诪讬砖转讬讛 讚讘讬转 讛讘讚 讗诇讗 讘讻讜诇讛讜, 诪讗讬 砖谞讗 讬诐 讜诪诪诇 讜讘转讜诇讜转 讚诪讻讜专讬谉 讜诪"砖 注讘讬专讬谉 讜讙诇讙诇 讜拽讜专讛 讚讗讬谞谉 诪讻讜专讬谉. 诪住转讘专讗 讚讛讬讬谞讜 讟注诪讗 诪砖讜诐 讚诇讗讜 讻诇 讘讬转 讛讘讚 砖讻讬讞 讘讬讛 讻讜诇讛讜 转砖诪讬砖讬谉 讚爪专讬讻讬 诇讬讛, 讗诇讗 讗讬讻讗 讘讬转 讛讘讚 讚诇讗 诪讟讬讗 讬讚讗 讚诪讗专讬讛 诇讗讝诪讜谞讬 讘讬讛 讻讜诇讛讜 诪讗谞讬 转砖诪讬砖转讬讛 讜住诪讬讱 讘诪拽爪转讬讬讛讜 讗砖讗诇讛 讜讗砖讻讬专讜转 诇诪讬砖诇 讜诇诪讬讙专 诪讗讞专讬谞讬, 讜拽讬诐 诇讛讜 诇专讘谞谉 讚讗驻讬诇讜 讘讛谞讱 讚诇讗 诪讻驻诇 诪专讬讬讛讜 诇讝诪讜谞讬 讘讬讛 讻讜诇讛讜 诪讗谞讬 转砖诪讬砖转讬讛 诇讗 住讙讬讗 讚诇讗 诪讝诪讬谉 讘讙讜讬讛 讬诐 讜诪诪诇 讜讘转讜诇讜转 诪砖讜诐 讚诇讗 讞砖讬讘讬 讜讝讬诇讬 讚诪讬讛讜 讜讟专讞 诇讝诪讜谞讬谞讛讜 讜诇讗 住诪讬讱 讗砖讗诇讛 讜砖讻讬专讜转 讗诇讗 讘讛谞讱 讚讬拽讬专讬 讚诪讬讛讜, 讜讗诪讟讜诇 讛讻讬 诇讗 住诪讻讗 讚注转讬讛 讚诇讜拽讞 讗诇讗 讗讛谞讱 转砖诪讬砖讬谉 讚砖讻讬讞讬 讘讻诇 讘讬转 讛讘讚. 讛讬诇讻讱 讛谞讱 讚住诪讻讗 讚注转讬讛 讚讻诇 诇讜拽讞 注诇讬讬讛讜 诪讝讚讘谞讬, 讗讘诇 砖讗专讗 讗注"讙 讚讛讜讛 讬讚注 讚砖讻讬讞讬 讘讬讛 讻讜诇讛讜 讘讛讗讬 讘讬转 讛讘讚 诇讗 诪讝讚讘谞讬, 讚讬讚 讘注诇 讛砖讟专 注诇 讛转讞转讜谞讛 讜诇讗 讝讘讬谉 诇讬讛 讗诇讗 讘驻讞讜转 砖讘转砖诪讬砖讬谉 讚砖讻讬讞讬 讘讘讬转 讛讘讚.



讜讻讬 转讬诪讗 讜诪讗讬 砖谞讗 讙讘讬 讘讬转 讛讘讚 讚讝讘讬谉 诪拽爪转 转砖诪讬砖转讬讛 诪住转诪讗 讜讗注"讙 讚诪讬讟诇讟诇讬, 讜诪讗讬 砖谞讗 讙讘讬 讘讬转 讜讞爪专 讜诪专讞抓 讜注讬专 讚诇讗 诪讝讚讘谉 诪讬讚讬 诪诪讗谞讬 转砖诪讬砖转讬讬讛讜. 诪住转讘专讗 讚砖讗谞讬 转砖诪讬砖转讬讛 讚讘讬转 讛讘讚, 讚讻讬讜谉 讚诇讗驻讜拽讬 诪砖讞讗 拽讗讬, 诇讗 讞讝讬 诇讗砖转诪讜砖讬 讘讬讛 讻诇诇 讜讗驻讬诇讜 注诇 讬讚讬 讛讚讞拽 讗诇讗 讘讛讚讬 诪讗谞讬 转砖诪讬砖转讗. 讛讬诇讻讱 (诪)讛谞讬 转砖诪讬砖转讗 讚砖讻讬讞讬 讘讻诇 讘讬转 讛讘讚 讻讙讜驻讬讛 讚讘讬转 讛讘讚 讚诪讜, 讜讻讬 谞讞讬转 诇讜拽讞 讗讚注转讗 讚讬讚讛讜 谞讞讬转, 讜讗诪讟讜诇 讛讻讬 诪讝讚讘谞讬. 讜讗讬谉 爪"诇 讙讘讬 砖讚讛 诇注谞讬谉 讗讘谞讬诐 砖讛谉 诇爪专讻讛 讜讙讘讬 拽谞讬诐 砖讘讻专诐 砖讛谉 诇爪专讻讜 讚讗讬讻讗 转专转讬, 讞讚讗 诪讛讗讬 讟注诪讗 讚讗诪专谉, 讜注讜讚 讚诪讞转谉 讗讘谞讬诐 讜诪讜拽诪讬 拽谞讬诐 讘诪拽讜诐 转砖诪讬砖讬讬讛讜. 讜讗诇讜 讘讬转 讜讞爪专 讜诪专讞抓 讜注讬专 讻讜诇讛讜 诪讗谞讬 转砖诪讬砖转讬讬讛讜 诇讗讜 诪注讬拽专讗 转砖诪讬砖讬 讛讚讘专 讛诪讻讜专 谞讬谞讛讜 讗诇讗 爪讜专讱 讞讬讜转讗 讚讗讬谞砖讬 谞讬谞讛讜. 转讚注 讚讻讜诇讛讜 诇讚讬专讛 讘诇讞讜讚 拽讬讬诪讬 讜讗驻砖专 诇诪讬讚专 讘讛讜 注"讬 讛讚讞拽 讘诇讗 诪驻转讞 讜讘诇讗 诪讻转砖转 讜讘诇讗 专讬讞讬诐. 讚讗讬驻砖专 诇讗讬转讜讬讬 诇讛讜 拽讬诪讞讛 讟讞讜谞讛 诪讚讜讻转讗 讗讞专讬转讬. 诪驻转讞 谞诪讬 诇讗讜 诪注讬拽专讗 转砖诪讬砖讬 讚讬讚讛 讛讜讗, 讚讻诇 讻诪讛 讚拽讗讬 讘讙讜讬讛 讚讘讬转讗 诇讗 爪专讬讱 诪驻转讞. 诪专讞抓 谞诪讬, 讗注"讙 讚诇专讞讬爪讛 拽讗讬 讜讛谞讬 转砖诪讬砖讬 讻讜诇讛讜 诪注讬拽专 转砖诪讬砖讬 讛诪专讞抓 谞讬谞讛讜, 诇讗讜 诪讬诇讬 讚讗讜专讞讬讛 讚讘注诇 讛诪专讞抓 诇讗讝诪讜谞讬谞讛讜 谞讬谞讛讜. 讚讗讬 注砖讗讜 诇注爪诪讜 诇讗 诪讬讬讞讚 诇讬讛 诪讗谞讬 转砖诪讬砖转讬讛 诇诪砖讘拽讬谞讛讜 讘讙讜讬讛 讗诇讗 讻讬 爪专讬讱 诇讬讛 诪讬讬转讜 诇讬讛 诇诪讙讜 讘讬转讬讛, 讜讗讬 诇砖讻专 讻讬讜谉 讚讬拽讬专讬 注诇讬讛 诇讗讜 讗讜专讞讬讛 诇讗讝诪讜谞讬 诇讬讛 诪讗谞讬 转砖诪讬砖转讬讛 诇砖讜讻专 讗诇讗 讗讬讛讜 诪讜拽讬 诇谞驻砖讬讛 诇讝诪谉 砖讻讬专讜转讬讛 讜讻讬 砖诇讬诐 讝讬诪谞讬讛 砖拽讬诇 讚讬讚讬讛 讜讗讝讬诇.



讜诪"砖 讙讘讬 讘讬转 讛讘讚 讚讗注"讙 讚注讘讬讚 诇砖讻专 谞诪讬 讗诪专转 讚诇讗 住讙讬讗 讚诇讗 诪讝诪讬谉 诇讬讛 诪讗专讬讛 诪拽爪转 诪讗谞讬 转砖诪讬砖转讬讛 讚讝讬诇讬 讚诪讬讛讜. 砖讗谞讬 讘讬转 讛讘讚, 讚讻讬讜谉 讚诇讗 讗驻砖专 诇讗砖转诪讜砖讬 讘讬讛 讘谞讬 讗讚诐 讛专讘讛 讘讝诪谉 讗讞讚 讝讛 讘驻谞讬 注爪诪讜 讜讝讛 讘驻"注 诪砖讜诐 讚诇讗 诪住驻讬拽 诇讛讜 讘讬转 讛讘讚, 讗诇讗 [讗讬] 诪砖转诪砖讬 讘讬讛 讻讞讚讗 诇讗 诪砖转诪砖讬 讘讬讛 讗诇讗 讘砖转讜祝, 诇讗 爪专讬讱 讻诇讬诐 讛专讘讛 诪诪讬谉 讗讞讚. 讗讘诇 诪专讞抓, 讚注讘讬讚 诇讗砖转诪讜砖讬 讘讬讛 讻诪讛 讘谞讬 讗讚诐 讻讗讞讚, 讜讻诇 讞讚 诪讬谞讬讬讛讜 爪专讬讱 诇讗讝诪讜谞讬 诇讬讛 诪讗谞讬 讻诇 诪讬谞讗 讜诪讬谞讗, 讟专讬讞讗 诇讬讛 诪讬诇转讗 诇讘注诇 讛诪专讞抓 诇讗讝诪讜谞讬谞讛讜 诪砖讜诐 讚谞驻讬砖讬 讚诪讬讛讜. 讜注讜讚 讚讻讬讜谉 讚转讚讬专讗 转砖诪讬砖转讬讛讜 注讘讬讚讬 讚诪转讘专讬 讜诪讬转讻专讬 讜诪讙谞讘讬. 讗诇讗 讻讬 诪讜讙专 诇讛讜 讘诇讗 诪讗谞讬 转砖诪讬砖转讬讛 讛讜讗 讚诪讜讙专 诇讛讜. 讜讻讬讜谉 讚诇讗讜 诪讬讚讬 讚砖讻讬讞 诇讬讛 诇讘注诇 讛诪专讞抓 讘专讜讘 诪专讞爪讗讜转 谞讬谞讛讜 诇讗 拽谞讬 诇讛讜, 讚诇讗讜 讗讚注转讗 讚讬讚讛讜 拽讗 谞讞讬转, 讻讚讘专讬专谞讗 讟注诪讗 讙讘讬 砖讗专 转砖诪讬砖讬 讚讘讬转 讛讘讚 讚诇讗 诪讝讚讘谞讬 讘讛讚讬讛.



讜讻讬 转讬诪讗 讗讬 讟注诪讗 讚诪驻转讞 讚诇讗 诪讝讚讘谉 讘住转诪讗 讗讙讘 讘讬转讗 诪砖讜诐 讚诇讗讜 诪注讬拽专 转砖诪讬砖讬 讚讬讚讛 讛讜讗, 讗诪讗讬 诇讗 诪砖谞讬谞谉 讛讻讬 讗诇讬讘讗 讚专讘讬 诪讗讬专. 讛讬讬谞讜 讟注诪讗 讚讻讬讜谉 讚诇专讘讬 诪讗讬专 讚讗驻讬诇讜 讘诪讬讚讬 讚讗讻转讬 诇讗 讗砖转诪砖 讘讬讛 诇讚讘专 讛诪讻讜专 讜讗讬驻砖专 讚讗讻转讬 诇讗 爪专讬讱 诇讬讛 讻讬讜谉 讚诪转拽谉 诇讛讻讬 诪讝讚讘谉 讘讛讚讬讛, 讻诇 砖讻谉 讘诪讬讚讬 讚爪专讬讱 诇讬讛 讜讛讜讛 诪砖转诪砖 讘讬讛 讜讗转讬 讚诪讝讚讘谉 讘讛讚讬讛:



谞讗. 讛专讬 讗诪专讜 讛诪讜讻专 讗转 讘讬转 讛讘讚 诪讻专 讗转 讛讬诐 讜讗转 讛诪诪诇 讜讗转 讛讘转讜诇讜转 讗讘诇 诇讗 诪讻专 诇讗 讗转 讛注讘讬讚讬谉 讜诇讗 讗转 讛讙诇讙诇 讜诇讗 讗转 讛拽讜专讛, 讬诐 讟诇驻讞讗. 讜讛讜讗 讻诇讬 注砖讜讬 讻诪讬谉 注讚砖讛 讜讛砖诪谉 讬讜专讚 诪谉 讛讙转 诇转讜讻讜, 讜诇驻讬讻讱 谞拽专讗 讬诐 诇驻讬 砖讛诪砖拽讬谉 诪转讻谞住讬谉 诇转讜讻讜. 转讚注 讚讙专住讬谞谉 讘住讜祝 注"讝 (注讛,讗) 讛讚驻讬谉 讜讛注讚砖讬谉 诪讚讬讞谉, 讚讗讬 住"讚 讚注讚砖讛 讛讬讬谞讜 讗讘谉 砖诇 专讬讞讬诐 讛转讞转讜谞讛 砖注诇讬讛 讟讜讞谞讬谉 讗转 讛讝讬转讬诐 讛讜讬讗 诇讛 讻讙转 注爪诪讛 讜讗诪讗讬 住讙讬讗 诇讛 讘讛讚讞讛, 讜讛讗 讗谞谉 转谞谉 (砖诐 注讚,讘) 讙转 砖诇 讝驻转 砖讝驻转讛 讙讜讬 诪谞讙讘讛 讜讛讬讗 讟讛讜专讛, 讜讟讛专讜转 讜讬讬谉 谞住讱 讛转诐 讞讚讗 诪讞转讗 诪讞讬转 诇讛讜, 讗诇讗 注诇 讻专讞讬讱 讘讻诇讬 砖讛诪砖拽讬谉 诪转讻谞住讬谉 诇转讜讻讜 拽讗讬. 讜讗砖讻讞谉 诇砖讜谉 注讚砖讛 讻讛讗讬 讙讜讜谞讗 讚转谞讬讗 讘住讜祝 转讜住驻转 注专讜讘讬谉 (转讜住驻转讗 驻"讞 讛讬"讚) 讗讬谉 诪诪诇讗讬谉 讘注讚砖讛 讘砖讘转, 讜讘讘专讗砖讬转 专讘讛 讘驻专砖讛 讘讛讬讜转诐 讻讜讗讘讬诐 (驻,讟) 讜诇讗 讬讟讜诇 注讚砖讛 诪诇讗讛 讞诪讬谉 讜讬转谉 注诇 讙讘讬 讻专讬住讜 讘砖讘转.



诪讗讬 诪诪诇 诪驻专讻转讗. 讜讛讬讗 讗讘谉 砖诪驻专讻讬谉 讘讛 讗转 讛讝讬转讬诐 拽讜讚诐 讟讞讬谞讛, 讚讗讬 住"讚 讛讬讬谞讜 专讞讬诐 讛注诇讬讜谞讛 讛讗 讘讛讚讬讗 拽转谞讬 诇讛 讘讘专讬讬转讗 讚诇讗 诪讝讚讘谞讗. 讜讻"转 讚讬诇诪讗 讘专讬讬转讗 驻诇讬讙讗 讗诪转谞讬' 讘讛讗 讻讬 讛讬讻讬 讚驻诇讬讙讗 讙讘讬 注讘讬专讬谉 讜讙诇讙诇 讜拽讜专讛 讛讬讻讗 讚讗"诇 讛讜讗 讜讻诇 诪讛 砖讘转讜讻讛, 诇讗 住"讚, 讚讛讗 诪诪诇 讚诪转谞讬转讬谉 讚驻专讬砖谞讗 诪驻专讻转讗 讛讬讬谞讜 诪驻专讻讜转 讚拽转谞讬 讘讘专讬讬转讗 讚诪讻讜专讬谉, 讜讗驻"讛 拽转谞讬 讛转诐 讚诇讗 诪讻专 讗转 讛专讬讞讬诐 讛注诇讬讜谞讛, 讚砖"诪 (谞诪讬) [讚诪]驻专讻转讗 诇讗讜 专讬讞讬诐 讛注诇讬讜谞讛 讛讬讗.



讘转讜诇讜转 讻诇讜谞住讜转 砖诇 讗专讝 砖诪注诪讬讚讬谉 讘讛谉 讗转 讛拽讜专讛. 讻诇讜诪专 砖诪讻谞讬住讬谉 讗讜转谉 转讞转 讛拽讜专讛 讜诪注诪讬讚讬谉 讗讜转谉 注诇讬讛谉 讘砖注讛 砖专讜爪讬谉 诇讛讙讘讬讛 诪注诇 讛拽讜驻讜转 砖诇 讝讬转讬诐. 注讘讬讚讬谉 讻讘砖讬. 讜讛谉 讻诪讬谉 谞砖专讬诐 注讘讬诐 砖谞讜转谞讬诐 注诇 讙讘讬 讛讝讬转讬诐 讜讛注谞讘讬诐 转讞转 讛拽讜专讛 诇讻讘砖谉 讻讚讬 砖讬爪讗 诪讛谉 讛讬讬谉 讜讛砖诪谉. 讙诇讙诇 讞讜诪专转讗. 讛讬讗 讗讘谉 讙讚讜诇讛 砖讬砖 诇讛 谞拽讘 讘讗诪爪注 讻注讬谉 讞讜诪专转讗 讜转讜讞讘讬谉 诇讛 讘谞拽讘 注抓 讗专讜讱 注砖讜讬 讻讙诇讙诇 讜专讗砖讜 转讞讜讘 讘拽讜专讛 讘谞拽讘 诪驻讜诇砖, 讜专讗砖讜 砖诇 注抓 讬讜爪讗 诪诇诪注诇讛 讜转讜讞讘讬谉 讘讜 注抓 讘爪讚讜 诪诇诪注诇讛 讻讚讬 诇讗讞讜讝 讘讜 讜诇住讘讘讜 讻讚专讱 砖诪住讘讘讬谉 讘专讞讬诐 砖诇 讬讚, 讜讻诇 讝诪谉 砖讝讛 诪住讘讘 讛注抓 注讜诇讛 讚专讱 讛谞拽讘 砖讘拽讜专讛 讜讛讗讘谉 注讜诇讛 诪谉 讛注抓 讜诪住讘讘转 讗转 讛拽讜专讛. 拽讜专讛 拽讜专讛. 讻诪砖诪注讛 讗讘诇 讛专讬讞讬诐 诇讗 讗讬讬专讬 讘讛 转谞讗 讚讛讗讬 诪转谞讬转讬谉, 讚讻讬讜谉 讚转讞转讜谞讛 诪讻讜专讛 讜注诇讬讜谞讛 讗讬谞讛 诪讻讜专讛 诇讗 驻住讬拽讗 诇讬讛, 讜诪讬诇转讗 讚驻住讬拽讗 诇讬讛 拽转谞讬 讚诇讗 驻住讬拽讗 诇讬讛 诇讗 拽转谞讬:



谞讘. 转"专 讛诪讜讻专 讗转 讘讬转 讛讘讚 诪讻专 讗转 讛专讞讬诐 讜讗转 讛讬拽讘讬诐 讜讗转 讛诪驻专讬讻讜转 诪讻专 讗转 讛专讞讬诐 讛转讞转讜谞讛 讗讘诇 诇讗 讗转 讛注诇讬讜谞讛 讜讘讝诪谉 砖讗诪专 诇讜 讛讜讗 讜讻诇 诪讛 砖讘转讜讻讜 讛专讬 讻讜诇谉 诪讻讜专讬谉 讘讬谉 讻讱 讜讘讬谉 讻讱 诇讗 诪讻专 诇讗 讗转 讛注讘讬讚讬谉 讜诇讗 讗转 讛讙诇讙诇 讜诇讗 讗转 讛拽讜专讛 讜诇讗 讗转 讛砖拽讬谉 讜诇讗 讗转 讛诪专爪讜驻讬谉 专讘讬 讗诇讬注讝专 讗讜诪专 讛诪讜讻专 讗转 讘讬转 讛讘讚 诪讻专 讗转 讛拽讜专讛 砖诇讗 谞拽专讗 讘讬转 讛讘讚 讗诇讗 注诇 砖诐 讛拽讜专讛. 讜诇讬转讛 诇讛讗 诪转谞讬转讗 诇讗 诇讙讘讬 注讘讬讚讬谉 讜诇讗 诇讙讘讬 讙诇讙诇 讜诇讗 诇讙讘讬 拽讜专讛 讜诇讗 诇讙讘讬 砖拽讬谉 讜诪专爪讜驻讬谉, 讚讘讛讚讬讗 拽转谞讬 讘诪转谞讬' 讚讗讬 讗"诇 讛讜讗 讜讻诇 诪讛 砖讘转讜讻讜 讛专讬 讻讜诇谉 诪讻讜专讬谉, 讜诪讚诇讙讘讬 注讘讬讚讬谉 讜讙诇讙诇 讜拽讜专讛 诪讛谞讬 讙讘讬 砖拽讬谉 讜诪专爪讜驻讬谉 谞诪讬 诪讛谞讬. 讜讚拽转谞讬 谞诪讬 诪讻专 讗转 讛专讬讞讬诐 讛转讞转讜谞讛 讚讜拽讗 讘诪讞讜讘专转, 讗讘诇 讘诪讬讟诇讟诇转 讻注诇讬讜谞讛 讚诪讬讗 讚讗讬谞讛 诪讻讜专讛, 讚转专讜讬讛讜 讞讚 讟注诪讗 谞讬谞讛讜. 讚讻砖转诪爪讗 诇讜诪专 讚诇讗讜 讗讚注转讗 讚注诇讬讜谞讛 拽讗 谞讞讬转 讛"讛 谞诪讬 诇转讞转讜谞讛 讛讬讻讗 讚诪讬讟诇讟诇转, 讚转专讜讬讛讜 讞讚讗 诪诇讗讻讛 讛讜讗 讚诪砖诪砖讬 讜诇讗 住讙讬讗 诇讬讛 讘讞讚讗 诪讬谞讬讛讜 诇讞讜讚讛. 讜讛讗讬 讚诪讝讚讘谞讗 讘诪讞讜讘专转 诇讗讜 诪砖讜诐 讚讚注转讬讛 注诇讜讬讛 讛讜讗 讗诇讗 诪砖讜诐 讚诪讬讞讘专讗 讜诪讙讜驻讛 讚讘讬转 讛讘讚 讛讬讗. 讜讗驻讬诇讜 诇专讘谞谉 讚驻诇讬讙讬 注诇讬讛 讚专讘讬 讗诇注讝专 讘诪讻转砖转 讛拽讘讜注讛 (诇注讬诇 讘讘讗 讘转专讗 驻讛,讘) 讛谞"诪 讘诪讜讻专 讗转 讛讘讬转 讚诇讚讬专讛 拽讗讬 讜住讙讬讗 诇讛 讚诇讚讬专讛 讘诇讗 诪讻转砖转, 讗讘诇 讘讬转 讛讘讚 讚诇诪讟讞谉 讘讬讛 拽讗讬 讗驻讬诇讜 专讘谞谉 诪讜讚讜 讚专讞讬诐 讛诪讞讜讘专转 诇拽专拽注 讘讬转 讛讘讚 讻拽专拽注 讚诪讬讗 讚讙讜驻讛 讚讘讬转 讛讘讚 讛讬讗. 讜讘讚讬谉 讛讜讗 讚讛讜讛 诇讬讛 诇驻诇讜讙讬 讘转讞转讜谞讛 讙讜驻讛, 讜讗讜专讞讗 讚诪讬诇转讗 拽转谞讬 讚转讞转讜谞讛 讗讜专讞讛 诇诪讛讜讬 诪讞讜讘专转 讜注诇讬讜谞讛 诪讟诇讟诇转. 讜注诇讬讜谞讛 讗爪讟专讬讻讗 诇讬讛, 住讚"讗 讻讬讜谉 讚诪讻专 讗转 讛转讞转讜谞讛 讚注转讬讛 谞诪讬 讗注诇讬讜谞讛 讚讛讗 诇讗 住讙讬讗 诇讬讛 讘讞讚讗 诪讬谞讬讛讜 诇讞讜讚讛, 拽诪"诇 讚诇讗 诪讛讱 讟注诪讗 讚驻专讬砖谞讗.



讛讬诇讻讱 讛诪讜讻专 讗转 讘讬转 讛讘讚 诪讻专 讗转 讛讬诐 讜讗转 讛诪诪诇 讜讗转 讛讘转讜诇讜转 讜讗转 讛住讬专讬诐 砖诪讞诪讬谉 讘讛谉 诪讬诐 诇讬转谉 注诇 讙讘讬 讝讬转讬诐 讻讚讬 砖讬爪讗 砖诪谞谉, 讜讗转 讛讬拽讘讬诐 砖讛谉 讛讙转讜转 砖讘讛, 讻讚讻转讬讘 (讬砖注讬讛 讟讝,讬) 讜讬讬谉 讘讬拽讘讬诐 诇讗 讬讚专讜讱 讛讚讜专讱, 讜讻转讬讘 谞诪讬 (讬讜讗诇 讘,讻讚) 讜讛砖讬拽讜 讛讬拽讘讬诐 转讬专讜砖 讜讬爪讛专, 讜讗转 讛专讞讬诐 讛转讞转讜谞讛 砖谞讜转谞讬谉 注诇讬讛 讗转 讛讝讬转讬诐 讘讝诪谉 砖诪讞讜讘专转 诇拽专拽注. 讗讘诇 诇讗 讗转 讛注诇讬讜谞讛, 讜讛"讛 诇转讞转讜谞讛 讘讝诪谉 砖讗讬谞讛 诪讞讜讘专转, 讜诇讗 讗转 讛注讘讬讚讬谉 讜诇讗 讗转 讛讙诇讙诇 讜诇讗 讗转 讛拽讜专讛 讜诇讗 讗转 讛砖拽讬谉 讜诇讗 讗转 讛诪专爪讜驻讬谉. 讜讘讝诪谉 砖讗诪专 诇讜 讛讜讗 讜讻诇 诪讛 砖讘转讜讻讜 讛专讬 讻讜诇谉 诪讻讜专讬谉:



讝. 讛诪讜讻专 讗转 讛诪专讞抓 诇讗 诪讻专 讗转 讛谞住专讬诐 讜诇讗 讗转 讛住驻住诇讬诐 讜诇讗 讗转 讛讜讬诇讗讜转 讜讘讝诪谉 砖讗诪专 诇讜 讛讜讗 讜讻诇 诪讛 砖讘转讜讻讜 讛专讬 讻讜诇谉 诪讻讜专讬谉 讘讬谉 讻讱 讜讘"讻 诇讗 诪讻专 讗转 讛诪讙讜专讜转 砖诇 诪讬诐 讜诇讗 讗转 讛讗讜爪专讜转 砖诇 注爪讬诐. 诪讗讬 讟注诪讗, 讚讛谞讬 诪讗谞讬 讻讜诇讛讜 讘专讜讘 诪专讞爪讗讜转 诇讗讜 讚讘注诇 讛诪专讞抓 谞讬谞讛讜 讻讚讘专讬专谞讗 诇注讬诇 (住讬' 讜). 讜住讜驻讗 谞诪讬 讛讬讬谞讜 讻讜诇讛讜 专砖讜转讗 讘讗谞驻讬 谞驻砖讬讛讜 谞讬谞讛讜, 讚讛讗 诇讗 砖讻讬讞讬 讘专讜讘 诪专讞爪讗讜转, 讜讗诪讟讜诇 讛讻讬 讞砖讬讘讜 诇诪驻诇讙 专砖讜转讗 诇谞驻砖讬讛讜, 讜诪讬讚讬 讚讞砖讬讘 诇诪驻诇讙 专砖讜转讗 诇谞驻砖讬讛 诇讗讜 讗讜专讞讬讛讬 讚讗讬谞讬砖 诇讗讚讻讜专讬讛 讘讻诇诇 讗诇讗 讘驻专讟. 讜注讜讚 诪砖讜诐 讚诇讗 砖讬讬讱 讘讛讜 诇讬砖谞讗 讚诪讛 砖讘转讜讻讛 讻诇诇, 讚讛讗 诪讗讘专讗讬 拽讬讬诪讬. 讚讬拽讗 谞诪讬 诪讚诇讗 拽转谞讬 诇讗 诪讻专 诇讗 讗转 讛诪讙讜专讜转 砖诇 诪讬诐 讜诇讗 讗转 讛讗讜爪专讜转 砖诇 注爪讬诐 砖讘转讜讻讛 讻讚拽转谞讬 讙讘讬 讞爪专 诇注谞讬谉 诪专讞抓 讜讘讬转 讛讘讚 砖"诪. 讛讬诇讻讱 讗讬 讗诪专 诇讬讛 诪专讞抓 讜讻诇 转砖诪讬砖讬讜 讗谞讬 诪讜讻专 诇讱 讜讗讬诇讬谉 诪爪专讗谞讛讗 拽谞讬 讻讚讘注讬谞谉 诇诪讬诪专 拽诪谉. 讜讗讬 诇讗 讗"诇 讻诇 转砖诪讬砖讬讜 讜诪爪专 诇讬讛 诪爪专讗讬 讘专讗讬 讜讻转讘 诇讬讛 讜诇讗 砖讬讬专讬转 讘讝讘讬谞讗讬 讗讬诇讬谉 拽讚诪讬谉 讻诇讜诐 谞诪讬 拽谞讬. 讜讗讬 诇讬讻讗 讞讚讗 诪讛谞讬 诇讗 拽谞讬:





转讜住驻讜转 专讬"讚

(讬讟) 讗讘诇 诇讗 讗转 讛诪讟诇讟诇讬谉 讜讘讝诪谉 砖讗诪专 诇讜 讛讬讗 讜讻诇 诪讛 砖讘转讜讻讛 讛专讬 讻讜诇谉 诪讻讜专讬谉 驻讬' 讻诇 转砖诪讬砖讬 讛讘讬转 讛谉 诪讻讜专讬谉 讘诇砖讜谉 讝讛 讜讗驻讬' 诪讗谞讬 诪讬讻诇讗 讜诪讬砖转讗 讗讘诇 驻专讙诪讟讬讗 诇讗. 讜讻谉 讞讬讟讬 讜砖注专讬 讜讻诇讬 诪诇讘讜砖讬讜 讜诪爪注讜转讬讜 讜讛转讬讘讜转 砖讘讘转讬诐 讗讬谉 诪讻讜专讬谉 砖诪砖讬诪讬谉 诇转讜讻谉 驻专讙诪讟讬讗 讜讻谉 讛诪讟讜转 砖讻诪讜 砖讛诪爪注讜转 讗讬谉 诪讻讜专讬谉 讻讱 讛诪讟讜转 讗讬谞谉 诪讻讜专讜转 讗讘诇 砖诇讞谉 (讜讚诇驻拽讬) [讜讚诇讘拽讬] 诪讻讜专讬谉 讛谉 讻砖讗专 讻诇 转砖诪讬砖讬谉 注讬讬谉 讘拽讜谞讟专住 讛驻住拽讜转 砖讻转讘转讬 砖诇讗 诪讻专 讻诇讬 转砖诪讬砖讬讜:





(讻) 讞谞讬讜转 讛驻转讜讞讜转 诇转讜讻讛 谞诪讻专讜转 注诪讛 讜砖讗讬谞谉 驻转讜讞讜转 诇转讜讻讛 讗讬谞谉 谞诪讻专讜转 注诪讛 拽砖讬讗 诇讬 讚诪讗讬 讗专讬讗 讞谞讬讜转 讗驻讬诇讜 讘转讬诐 谞诪讬 讗诐 讛谉 驻转讜讞讬谉 讜讬砖 诇讛谉 讬爪讬讗讛 讜讘讬讗讛 讘讞爪专 谞诪讻专讬谉 注诪讛 讜讗诐 诇讗讜 讗讬谉 谞诪讻专讬谉 注诪讛 讜谞"诇 讚讛讗讬 驻转讜讞讜转 讚拽讗诪专 诇讗讜 讘讬爪讬讗讛 讜讘讬讗讛 讛讜讗 讗诇讗 驻转讞 砖谞讻谞住讬诐 砖诐 讛拽讜谞讬诐 诇拽谞讜转 讚讗注"讙 讚讬砖 诇讞谞讜转 讬爪讬讗讛 讜讘讬讗讛 讘讞爪专 讗诐 讛驻转讞 砖谞讻谞住讬谉 诇砖诐 讛拽讜谞讬诐 讛讗 驻转讜讞 诇专讛"专 讞砖讜讘讛 讘驻"注 讜讗讬谞讛 谞诪讻专转 注诐 讛讞爪专 注讚 砖讬讛讗 讗讜转讜 讛驻转讞 驻转讜讞 诇讞爪专:





砖讬讟讛 诪拽讜讘爪转

 讬诐 讟诇驻讞讗. 讜讛讬讗 砖拽讜专讬谉 讗诇注专住讛诇讛 讜讛讬讗 讻诪讜 讗讘谉 砖诇 专讬讞讬诐 讘谞讜讬讛 注诇 讙讘讬 讗讬爪讟讘讗 砖注诇讬讛 讟讜讞谞讬谉 讗转 讛讝转讬诐. 诪诪诇 诪驻专讻转讗 讜讛讬讗 讛专讬讞讬诐 讛注诇讬讜谞讛 砖诪讛诇讻转 注诇 讛讝转讬诐 讜讟讜讞谞谉 讗讜转诐. 讘转讜诇讜转 讻诇讜谞住 砖诇 讗专讝 砖诪讻谞讬住讬谉 转讞转 讛拽讜专讛 讜诪注诪讬讚讬谉 讗讜转讛 注诇讬讛 讘砖注讛 砖诪讙讘讬讛讬谉 讗讜转讛 诪注诇 讛讟讬驻讜转 砖诇 讝转讬诐. 注讻讬专讬诐 讻讘砖讬. 讛谉 讻诪讜 诇讜讞讬诐 讜注爪讬诐 砖谞讜转谞讬诐 讗讜转诐 注诇 讛拽讜驻讜转 砖诇 讝转讬诐 讜讙诐 注诇 讛注谞讘讬诐 讛讚专讜讻讬谉 讻讚讬 砖转专讚 注诇讬讛诐 讛拽讜专讛 讜讻讜讘砖转 讗讜转诐 讜诪讜爪讬讗讛 讻诇 诪讛 砖讘转讜讻讛. 讙诇讙诇 讞讜诪专转讗. 讜讛讜讗 讛注抓 讛诪讙讜诇讙诇 讛诪注诇讛 讗转 讛拽讜专讛 砖拽讜专讬谉 诇讜 讗诇诪讙讝诇. 转谞讜 专讘谞谉 讛诪讜讻专 讘讬转 讛讘讚 诪讻专 讗转 讘讬转 讛住讜专讬诐 砖讛讜讗 讛讘讜专 砖讬讜专讚 诇讜 讛讝转讬诐 讘砖注讛 砖讛谉 谞讻讘砖讬诐 转讞转 讛拽讜专讛. 讜讘讬转 讛讬拽讘讬诐 讛讘讜专 砖讬讜专讚 诇转讜讻讜 讛讬讬谉 讘砖注讛 砖谞讚专讱. 诪驻专讻讜转 讛讬讬谞讜 诪诪诇 砖讛讜讗 诪驻专讻转讗. 专讬讞讬诐 讛转讞转讜谞讛 谞专讗讬谉 讛讚讘专讬诐 砖讛讬讗 讛谞拽专讗转 讬诐 砖注诇讬讛 讟讜讞谞讬谉 讗转 讛讝转讬诐. 专讬讞讬诐 讛注诇讬讜谞讛 诇讗 谞转讘专专 诇谞讜 讗讬讝讜 讛讬讗. 讛专讗"诐 讝"诇. 
诪转谞讬转讬谉: 讜诇讗 讗转 讛砖拽讬谉 讜讗转 讛诪专爪讜驻讬谉 诪驻谞讬 砖讗驻砖专 讘住诇讬 讘住专讬诐 砖诪讻谞讬住讬诐 讘讛诐 讛讝转讬诐 讜讚讜专讻讬谉 注诇讬讛诐 讛诪驻专讻讜转 讜讝讛 砖讗诪专讜 诪讻专 讛谞爪专讬诐 讜讛讬拽讘讬诐 讜讻讜诇谉 诪拽诇驻讬 讚拽诇讬谉. 讛诪讜讻专 讗转 讛诪专讞抓 诪讻专 讘讬转 讛谞住专讬诐. 讛谞住专讬诐 讛诐 砖诪谞讬讞讬诐 讗讜转诐 注诇 讛讚讜讚 讛讙讚讜诇 砖讘讜 讛诪讬诐 讛讞诪讬诐 驻注诪讬诐 砖讗讬谞诐 专讜爪讬诐 砖讬爪讗 诪讛诐 讛讘诇讗 诇诪专讞抓 讜诪讻住讬诐 讗讜转讜 讘讛诐 讜讛讘讬转 砖诪爪谞讬注讬诐 讛谞住专讬诐 讘转讜讻讜 讛讜讗 诪讻讜专 注诐 讛诪专讞抓. 讛专讗讘"讚 讝"诇. 
讜讛专讗"诐 讝"诇 驻讬专砖 谞住专讬诐 讛谉 注砖讜讬谉 讘诪专讞爪讗讜转 注诇 讙讘讬 讛讗讬爪讟讘讗讜转 诪拽讜诐 砖讘谞讬 讗讚诐 驻讜砖讟讬诐 讘讙讚讬讛诐 讚讬砖 诪拽讜诪讜转 砖注讜砖讬诐 谞住专讬诐 讘讘讬转 讛讞讬爪讜谉 砖诇 讛诪专讞抓 讻讚讬 砖讬砖讘讜 注诇讬讛诐 讘谞讬 讗讚诐 讛讬讜爪讗讬诐 诪谉 讛讘讬转 讛驻谞讬诪讬. 讬拽诪讬诐 讛诐 住驻诇讬诐 砖诇 注抓 砖诪砖转诪砖讬诐 讘讛诐 讘讘讬转 讛诪专讞抓 讜谞讜转谞讬诐 讘讛诐 诪讬诐 诇驻谞讬 讻诇 讗讞讚 讜讗讞讚 讜讛讜讗 砖拽讜专讬谉 诇讛 讗拽讘讗"讘. 讜讬诇讗讜转 拽讜专讬谉 诇讛 住转"专 转讜诇讬谉 讗讜转诐 讘诪拽讜诐 砖驻讜砖讟讬诐 讗转 讘讙讚讬讛诐 讜讘诪拽讜诐 砖专讜讞爪讬诐 砖诐 讘砖注讛 砖讛诐 讬讜爪讗讬谉. 讛专讗"诐 讝"诇. 
讜讛专讗讘"讚 讝"诇 驻讬专砖 讜讻谉 讘讬转 讛住驻诇讬诐 讘讬转 讛讜讬诇讜谞讜转 诇拽谞讞 讘讛诐 讛专讜讞爪讬诐 讗讜 讬专讬注讜转 砖注讜砖讬诐 诪讛诐 讜讬诇讜谉 诇专讜讞爪讬诐 砖讛诐 讬砖谞讬诐 砖诐 讗讞专 讛专讞讬爪讛 讜讛讘转讬诐 砖讛诐 讬砖谞讬诐 讘诐 谞诪讻专讬诐 砖讛诐 谞讝讻专讬诐 注诇 砖诪诐 讗讘诇 诇讗 讛讻诇讬诐 注爪诪诐 诪驻谞讬 砖诪砖转诪砖讬谉 讘讛诐 转砖诪讬砖讬诐 讗讞专讬诐 砖诇讗 讘砖注转 讛专讞讬爪讛 讜讗讬谞诐 诪讬讜讞讚讬诐 诇讗讜转讛 诪诇讗讻讛 讘诇讘讚 讗讘诇 讛讘专讬讻讜转 砖诪讻谞讬住讬诐 讘讛诐 讛诪讬诐 诇诪专讞抓 讜讗转 讘讬转 讻讬谞讜住 讛注爪讬诐 砖讗讬谞诐 诪讻讜专讬谉 讙诐 讗诇讛 诪驻谞讬 砖讬砖 诇讛诐 砖诐 讘驻谞讬 注爪诪讜 讻诪讜 砖驻讬专砖转讬 讘讘讬转 讛诪专讞抓 讜讘讬转 讛讘讚 讘诪讻讬专转 讛讞爪专 讜注讜讚 砖讗讬谉 转砖诪讬砖谉 诪讬讜讞讚 诇诪专讞抓 讘诇讘讚 讻讬 诇讻诇 爪专讻讬讜 讛诐 诪住驻讬拽讬谉 讜讗驻讬诇讜 讬讬讞讚 讗讜转诐 诇诪专讞抓. 注讚 讻讗谉. 

